**Δραστηριότητες σύγχρονης διδασκαλίας**

1. **Α)** Μελέτη περίπτωσης: Ένας/Μία εκπαιδευτικός, που δεν έχει επαρκή γνώση και εμπειρία του ΠΣ, ζητά στοιχειώδη καθοδήγηση για τον διδακτικό σχεδιασμό μιας μονόωρης διδασκαλίας από μη συνεχόμενο δίωρο. Να προτείνετε, επιγραμματικά και ιεραρχημένα, μερικά στοιχειώδη βήματα τα οποία θεωρείτε απαραίτητα, ώστε να αποκτήσει μια εικόνα του σχεδιασμού αντίστοιχης διδασκαλίας, αναδεικνύοντας τον ρόλο τόσο του/της εκπαιδευτικού όσο και των μαθητών/τριών.

**Β)** Σύμφωνα με τον πίνακα να αντιστοιχήσετε την πορεία μιας ενδεικτικής διδασκαλίας, για μία διδακτική ώρα από μη συνεχόμενο δίωρο, τοποθετώντας σε σειρά στην τρίτη στήλη: α) το αντίστοιχο στάδιο του μαθήματος, β) το ερώτημα των μαθητών/τριών που υπηρετεί και γ) τον τίτλο μιας ενδεικτικής δραστηριότητας.

 (Χρόνος 30΄)

|  |  |  |
| --- | --- | --- |
| **Στάδια βιωματικής γνωσιακής διαδικασίας (τυχαία σειρά)**Οι μαθητές/τριες…. | **Ερωτήσεις των μαθητών/τριών ανά στάδιο (τυχαία σειρά)** | **Σχεδιασμός πορείας διδασκαλίας****(Στάδιο, ερώτημα που υπηρετεί, ενδεικτική δραστηριότητα)** |
| Α) συνδέουν την εμπειρία τους με τον θρησκευτικό χαρακτήρα της νέας γνώσης. Ανακαλύπτουν ότι το βίωμα σχετίζεται με τη νέα γνώση. Γίνεται μια πρώτη γνωριμία και όχι βαθύτερη ανάλυση της νέας γνώσης.  | 1) Πώς διαμορφώνεται από τη θεολογία η έννοια/ το θέμα ….; | **α) 1ο Στάδιο: π.χ. Α** |
| **β) Ερώτημα μαθητών/τριών που απαντάται: π.χ. 2** |
| **γ) Ενδεικτική δραστηριότητα (ονομαστικά):****π.χ. Αντιλογίες** |
| Β) αναλύουν σε βάθος το θρησκευτικό περιεχόμενο της νέας γνώσης. Καλούνται να διαμορφώσουν προσωπική άποψη απέναντι στη νέα θρησκευτική γνώση που γίνεται πια προσωπική τους υπόθεση.  | 2) Ποια η σημασία της έννοιας/του θέματος … για σένα προσωπικά στη ζωή σου; | **α) 2ο Στάδιο:** |
| **β) Ερώτημα μαθητών/τριών που απαντάται:**  |
| **γ) Ενδεικτική δραστηριότητα (ονομαστικά):** |
| Γ) Οι μαθητές/μαθήτριες καλούνται να συνδέσουν όσα έμαθαν με το σήμερα, με τις καταστάσεις της ζωής τους και να τα εφαρμόσουν όσο αυτό είναι δυνατό. | 3) Πώς σχετίζεται… Ποια ομοιότητα/διαφορά έχει το θέμα ….. ως προς το θρησκευτικό πλαίσιο; | **α) 3ο Στάδιο:** |
| **β) Ερώτημα μαθητών/τριών που απαντάται:**  |
| **γ) Ενδεικτική δραστηριότητα (ονομαστικά):** |
| Δ) Οι μαθητές/μαθήτριες καλούνται μέσα από τις δραστηριότητες να αναβιώσουν κάτι που έχει σχέση με την εμπειρία τους, κάτι που ήδη ξέρουν και μπορεί να σχετισθεί με το κεντρικό θέμα του μαθήματος. | 4) Σε ποιες άλλες περιπτώσεις υπάρχει, παρατηρείται, βιώνεται το θέμα…; | **α) 4ο Στάδιο:** |
| **β) Ερώτημα μαθητών/τριών που απαντάται:**  |
| **γ) Ενδεικτική δραστηριότητα (ονομαστικά):** |

**Ανακοίνωση** και **συζήτηση** των πορισμάτων των ομάδων στην ολομέλεια (χρόνος 10΄)

1. Λαμβάνοντας υπόψη το Προσδοκώμενο Μαθησιακό Αποτέλεσμα (ΠΜΑ) *«Οι μαθητές/μαθήτριες να εκτιμούν μέσα από παραδείγματα τις δυσκολίες και τα διλήμματα των χριστιανών απέναντι στις διώξεις που υπέστησαν κατά τους πρώτους χριστιανικούς αιώνες»,* από το 5ο Θεματικό Πεδίο: «Εκκλησία, Λατρεία, Αγία Γραφή», της 3ης Θεματικής Ενότητας: «Διωγμοί, μαρτύρια και ανεξιθρησκία» της Β΄ Γυμνασίου, να συζητήσετε σε ομάδες πώς το παραπάνω ΠΜΑ θα μπορούσε να υπηρετηθεί σύμφωνα με τα στάδια της βιωματικής γνωσιακής διαδικασίας και τις βασικές αρχές σχεδιασμού. Να καταγράψετε τα στάδια της διδακτικής μεθόδου για μία διδακτική ώρα.

(Χρόνος 30΄)

**Ανακοίνωση** και **συζήτηση** των πορισμάτων των ομάδων στην ολομέλεια (χρόνος 10΄)